《和晚日登楼诗》
南北朝·刘缓

所以登台榭，正重接烟霞。长丝触栏断，归鸟避窗斜。

俯巢窥暝宿，临树摘高花。百雉时方晚，九层光尚赊。

作者简介：（?—约540）南朝梁平原高唐人，字含度。风流倜傥，名高一府。为湘东王萧绎中录事。时西府盛集文学之士，而缓居首，常云：“不须名位，所须衣食。不用身后之誉，唯重目前知见。”后随湘东王至江州，卒。